recursal/SuperWikiNEXT-32B huggingface dataset:
**(274301) Wikipedia** estas asteroido apartenanta al la asteroida zono.

Malkovro
--------

Ĝi estis malkovrita la 25-an de aŭgusto 2008 de teamo de la Observatorio de Andruŝivka, el tiu sama observatorio.

Nomigo
------

Ĝi estis nomumita provizore kiel *2008 QH24*. En 2013, Andriy Makuĥa el Wikimedia Ukrainio proponis la nomon «Wikipedia», pro la populara reta enciklopedio, nomata en Esperanto *Vikipedio*, kio estis konfirmita poste de la Internacia Astronomia Unio (UAI).

Orbitaj karakterizaĵoj
----------------------

Wikipedia estas lokita je meza distanco de 2,380 ua, plej malproksime je 2,731 ua kaj plej proksime je 2,030 ua. Ĝia discentreco estas 0,147 kaj la orbita kliniĝo 6,734 gradoj. Ĝi kompletigas orbiton ĉirkaŭ la Suno en 1341,86 tagojn.

La plej proksima proksimigo okazos la 18an de januaro 2047.

Fizikaj karakterizaĵoj
----------------------

La absoluta magnitudo de Wikipedia estas 16,9.

Vidu ankaŭ
----------

* Listo de asteroidoj
* Vikipedio

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle
**Clandestine** estis keltmuzika grupo el Hjustono, Teksaso, Usono. Per sakŝalmo, gitaro, violono, tamburoj ili ludis tradician keltan muzikon (iuj kun ina kantado), kaj kelkajn modernajn kantojn (inkluzive de kelkaj originalaj kantoj) laŭ kelta stilo. Iuj kantoj uzis ceterajn instrumentojn, kiel fluton, bombardon, kaj diversajn fajfilojn. Ili ekis en 1991, kvaropiĝis en 1996, kaj eksiĝis en 2003. Ili verkis 4 diskojn kaj veturis multe ĉirkaŭ Usono kaj ankaŭ ludis en Eŭropo. Ili estis favoratoj ĉe McGonigel's Mucky Duck en sia hejmurbo Hjustono, kaj en Cactus Cafe en apuda Aŭstino.

Historio
--------

La originala Clandestine estis sakŝalma kaj tambura kvaropo en Hjustono. Originala membro kaj sakŝalmisto E.J. Jones transloĝiĝis al Pitsburgo, renkontis gitaristinon kaj kantistinon Jen Hamel tie, kaj konvinkis ŝin reveni al Hjustono por ludi kun Clandestine. En 1995, violonisto Gregory McQueen aliĝis. La unua disko (*The Ale is Dear*, La Biero Karas) enhavis ĉi tiun triopon. En 1996 tamburistino kaj kantistino Emily Dugas aliĝis, kaj la ceteraj 3 diskoj havas ĉiujn 4 membrojn. Jen Hamel kaj Emily Dugas ambaŭ kantis. En februaro de 2003 la bando prezentis sian lastan koncerton.

La bando reformiĝis en 2006 sen Jen Hamel (sed kun ŝia beno). Nova membro Al Cofrin ludas gitaron kaj sakŝalmon kaj kantas. Tiu nova versio de Clandestine debutis en la trinkejo Mucky Duck la 30-an de novembro, 2006.

Diskaro
-------

* *The Ale is Dear*, La biero karas (1996)
* *The Haunting*, La hantado (1999)
* *To Anybody at All*, Al iu ajn (1999)
* *Music from Home*, Muziko el hejmo (live album, and the band's last) (2002)
* *Fine Small Storm*, Fajna eta ŝtormo (Jen Hamel) (2001)
* *The Willow*, La saliko (E.J. Jones) (2002)
* *ReD* (2008)

Eksteraj Ligiloj
----------------

* Oficiala retpaĝaro
* Koncerto en Kennedy Center
* Angla artikolo ĉe McGonigels Mucky Duck Arkivigite je 2004-12-12 per la retarkivo Wayback Machine
* Angla artikolo ĉe Celtic Nations World
La **Lockheed F-117 Nighthawk (F-117)** estas Usona kaŝatakaviadilo. F-117 estas unua kaŝaviadilo, kiu estas unua milita kaŝaviadilo en la mondo.

Historio
--------

La projekto de F-117 estis sekrete komencita post la Vjetnama milito. La disvolviĝo de ter-aeraj misiloj kaj radaroj ebligis interkapti plimultajn rapidajn jetmotorajn aviadilojn. Por disvolvigi ĉasaviadilon, kiu eblas eviti interkapton de misilo kaj radaro, La Departemento pri Defendo komencis projekton sub la nomon *Negra projekto*, kiu estis kunlaborita kun "Skunk Works", la aviadila disvolviga divido de Lockheed. En 1959, Skunk Works disvolviĝis skoltaviadilon SR-71, kiu havis limigitan kaŝan kapablon en alta alteco. En 1975, kun DARPA Skunk Works fabrikis du kaŝaviadilojn, kiu estis nomita kiel "Have Blue". La unua prototipo de F-117, YF-117 flugis en 1981. Usona Aerarmeo oficiale neis la ekziston de F-117 ĝis 1988.

F-117 unue operaciis dum la invado de Panamo. Du F-117 bombis aerdromon Rio Hato. F-117 oficiale debutis en Golfa milito. Dum la milito, F-117 detruis pli ol 1600 celojn. En 1999, dum la operaciado en Jugoslavio, Jugoslava armeo interkaptis F-117. Post la interkapto de F-117, Usona Aerarmeo limitigis flugmision de F-117. En 2003, F-117 partoprenis en Iraka milito.

Post la debuto de Kaŝĉasaviadilo Lockheed Martin F-22 Raptor, USAF planis retirigon de F-117 en 2011, sed por savi buĝeton kaj aĉeti F-22, en 2006 USAF decidis retirgon de F-117 en 2008. F-22 sukcedis misiojn de F-117.

Specifaĵo
---------

| Diametroj |
| --- |
|  | **F-117A** |
| Longo | 20.09m (65ft 11in) |
| Alto | 3.90m (12ft 9.5in) |
| Enverguro | 13.21m (43ft 4in) |
| Povumo |
| Povejo | Unu Packard V-1650-7 |
| Maksimuma rapideco | Maĥo 0.92 (993km/h, 617mph) |
| Kroza rapideco | Maĥo 0.92 (993km/h, 617mph) |
| Flugdistanco | 1,720km (930NM) |
|

Referencoj
----------

1. ↑  Crickmore, Paul (2003). Combat Legend: F-117 Nighthawk. Airlife. pp. 33, 48–49, 60. ISBN 1 84037 394 6. angle
2. ↑  Informpaĝo pri F-117, *Nacia Muzeo de Usona Aerarmeo* angle

Vidu ankaŭ
----------

* Usona Aerarmeo
* DARPA
* Northrop Grumman B-2 Spirit
* Lockheed Martin F-22 Raptor

* Lockheed F-117 Nighthawk en la Vikimedia Komunejo (Multrimedaj datumoj)
* Kategorio Lockheed F-117 Nighthawk en la Vikimedia Komunejo (Multrimedaj datumoj)
**Lipót Kauser** [kaŭzer], laŭ hungarlingve kutima nomordo **Lipót Kauser** estis hungara arkitekto. Lia nepo estis samnoma Lipót Kauser (juristo) .

Unu el la projektitaj loĝdomoj de Lipót Kauser
Lipót Kauser naskiĝis la 22-an de julio 1818 en Pest (urbo). Li mortis la 4-an de decembro 1877 en Budapeŝto.

Biografio
---------

Lipót Kauser post lernado iĝis arkitekto, kiu partoprenis ĉefe en projektoj de konstruaĵoj en Buda kaj Pest. Li ofte laboris kun Lajos Frey, Frigyes Feszl kaj Károly Gerster. Lia kutima arkitekta stilo estis la romantikismo.

Elektitaj projektoj
-------------------

* *Sinagogo de Pécs* (kun aliaj)
* *Preĝejo Sankta Vendelo (Fegyvernek)* (kun aliaj)
* *Kirko Elizabeto de Hungario (Víziváros)* (kun aliaj)
* diversaj vilaoj kaj loĝdomoj ĉefe en Buda kaj Pest

Fontoj
------

* hungarlingva biografieto
* hungarlingva biografieto (la koncerna teksto estas legebla pli malsupre) Arkivigite je 2016-08-05 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


* Kategorio Lipót Kauser (arkitekto) en la Vikimedia Komunejo (Multrimedaj datumoj)
Rizejo en Kamisu Japanio.
**Agrivoltaiko** aŭ **agrivoltaismo** estas etaĝigita sistemo kiu asocias produktadon de fotovoltaika elektro kaj agrikultura produktado sur sama tersurfaco. La kunekzisto de sunpaneloj kaj de kulturoj implicas dividon de la lumo inter tiuj du tipoj de produktado. Pluraj kulturoj povas profiti de tiu procedo, ĉefe la produktado de fruktoj, same kiel iuj bredadoj (kortobirdo, ŝafaro…). INRA (Franca Nacia Instituto pri Agrikultura Esplorado) montris en Francio, ke la ombro alportita de la paneloj povas duobligi la kreskon de la herbo.

Ekde 1981, la agrivoltaismo estis amase konstruita en Japanio kaj ekde 2004 disvolviĝis ankaù en Azio kaj en Eŭropo.

Konceptado de agrivoltaismo
---------------------------

En 1981, Adolf Goetzberger kaj Armin Zastrow proponis la ideon de kunloĝado inter produktado de fotovoltaika elektro kaj agrokultura produktado por plibonigi la ĝeneralan rendimenton.

Kulturo kovrita de fotovoltaikaj paneloj, Efteling, Nederlando.

Fontoj
------

Tiu vorto elvenas el AGRI+VOLT-A-ISMO : Povas esti ankaŭ Agrovoltaismo, kiam temas nur pri plantoj, fruktoj ktp.

Notoj
-----

1. ↑   Aperis artikolo pri tio en la revuo LA SAGO de Sat-Amikaro Nro 146 en decembro 2022

* Kategorio Agrivoltaiko en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 804200
 |
Matt Shultz en Londono, Anglio en 2008.
Brad Shultz ĉe Barfly en 2008.
**Cage the Elephant** estas usona rok-bando el Bowling Green (Kentukio), Usono, kiu formiĝis en 2006 kaj poste translokiĝis al Londono, Anglio, en 2008, antaŭ la publikigo de ilia unua albumo. La bando nune konsistas el ĉefkantisto Matt Shultz, ritmogitaristo Brad Shultz, ĉefgitaristo Nick Bockrath, gitaristo kaj klavaristo Matthan Minster, basisto Daniel Tichenor, kaj drumisto Jared Champion. Lincoln Parish estis la ĉefa gitaristo de la bando el ĝia formigo en 2006 ĝis Decembro 2013, kiam li lasis la grupon amikece por sekvi karieron kiel produktoro. La unua albumo de la bando, *Cage the Elephant*, estis publikigita en 2008 kaj ricevis grandan sukceson, kio okazigis kelkajn sukcesajn radiounuopaĵojn kaj havigis al la bando grandan publikon kaj en Usono kaj en Britio.

*Cage the Elephant* estas konata pro sia energia koncerta spektaklemo kaj eklectika sonstilo. La unua albumo de la bando estas influita de klasika roko, funko, kaj bluso. Tamen, la dua albumo de la bando, *Thank You, Happy Birthday*, montris fortan influon de punko-roko same kiel de bandoj kiaj Pixies kaj Nirvana, dum *Melophobia* estis grava klopodo fare de la bando por trovi sian propran apartan muzikan identecon, kaj havigis al ili nomumon por premio Grammy en 2015 por Plej Bonkvalita Alternativa Muzikalbumo. La kvara albumo de *Cage the Elephant*, nome *Tell Me I'm Pretty*, produktorita de Dan Auerbach, estis publikigita en la 18a de Decembro, 2015. Tiu albumo ricevis la premion al la Plej Bonkvalita Rokalbumo en la 59aj Grammy-premioj. La plej ĵusa publikaĵo de la bando, nome *Unpeeled*, estas koncerta albumo kiu estis publikigita la 28an de Julio, 2017.

Diskaro
-------

### Studialbumoj

* Cage the Elephant (2008)
* Thank You, Happy Birthday (2011)
* Melophobia (2013)
* Tell Me I'm Pretty (2015)
* Social Cues (2019)

### Koncertaj albumoj

* Live from the Vic in Chicago (2012)
* Unpeeled (2017)

Notoj
-----

1. ↑  "Cage the Elephant". Arkivigite je 2017-04-09 per la retarkivo Wayback Machine www.tcnj.edu. Alirita 2016-09-18.

* Kategorio Cage the Elephant en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 615089
* LCCN: no2009160866
* VIAF: 129483581
* ISNI: 0000 0001 2155 879X
* BNF: 16119321b
* MBA: b41b38d4-ef3e-4f37-8c75-cfe9af999696
* NKC: xx0131247
 |
|  |  |
| --- | --- |
|  Polurinda artikolo | Ĉi tiu artikolo bezonas **poluradon**, ĉar ĝi montras stilajn kaj/aŭ gramatikajn kaj/aŭ strukturajn problemojn, kiuj ne konformas al stilogvido.

---

La priskribo de la problemo troviĝas ĉi tie. Bonvolu ŝanĝi la enhavon por plibonigi la artikolon. |

La **Lernejo Sankta-Paŭlo** (angla lingvo, "St. Paul's School") estas pensiono privata coedukada Nov-Hampŝira filiiĝi ĉe eklezio episkopa. Ĝi estis fonda en 1856, kaj estas inter la kelke da pensionoj restantaj plene pensionaj lernejoj. 524 studantoj ĉeestas la lernejon, kaj ĝi havas 2000 akreojn.
La lernejo estas ano de la Ligo de Lernejoj Memstaraj (angla lingvo, "Independent School League"), la plej maljuna atleta asocio de lernejoj memstaraj Usona.

Historio
--------

En 1856 George Cheyne Shattuck, kuracisto edukita en Harvard, aliiĝis lia hejmen kampara en lernejon por liaj du filoj.

La Vivo Ĉiutage
---------------

La Lernejo de Sent-Paulo, kiel multaj de la areaj lernoj memstaraj, havas klasojn ses tagoj de la semajno, sed merkredo kaj sabato estas tagaj duonaj. Kiel plej lernejoj Usonaj, ĝi havas kvar gradojn. En La Lernejo de Sent-Paulo, ilij nomiĝas "Third Form" (formo tria) per "Sixth Form" (formo sesa).
Le kvar ĉiusemajne tagoj plenaj komenciĝas ĉe Kapelo. La duona-horo kunsido interfida mandata konsistas el legon kaj paroladon aŭ prezentaĵon muzikan kaj anoncadojn.
En la klaso, la lernejo instigas diskutadon inter studantoj kaj inter instruisto. La averaĝo multeco de klasojn estas inter dek kaj dek du studantoj.
La lernejo bezonas ke studantoj ludi sportojn.

* Kategorio Lernejo Sankta-Paŭlo (Concord) en la Vikimedia Komunejo (Multrimedaj datumoj)
**Liski** (ruse *Лиски*) estas urbo en Voroneĵa provinco en Rusio.

Kodo de OKATO de la urbo (en jaro 2005) estas 20420.

La urbo estis fondita en la 16-a jarcento.

Ĝi havas statuson de urbo ekde jaro 1937.

La urbo antaŭe estis nomita kiel:

* Novaja Pokrovka aŭ Bobrovskoje (Новая Покровка, Бобровское) ĝis 1928;
* Svoboda (Свобода) en 1928 ... 1943;
* Liski (Лиски) en 1943 ... 1965;
* Georgiu-Deĵ (Георгиу-Деж) en 1965 ... 1991.

La interurba telefona kodo estas 07391, la enurbaj telefonnumeroj estas kvinciferaj (en jaro 2005).

La loka tempo estas la sama kiel moskva tempo (en jaro 2005).

Geografiaj koordinatoj de la urbo estas 50° 59′ N 39° 31′ O﻿ / ﻿50.983 °N, 39.517 °O﻿ / 50.983; 39.517 (mapo)Koordinatoj: 50° 59′ N 39° 31′ O﻿ / ﻿50.983 °N, 39.517 °O﻿ / 50.983; 39.517 (mapo).

La urbo estas ĉe rivero Don (Дон).

En la urbo estas fervoja stacio (ekde 1870).

En jaro 1959 la urbo havis 37,6 mil loĝantojn.

En jaro 2002 la urbo havis 55,9 mil loĝantojn.

Eksteraj ligiloj
----------------

* Arkivigite je 2006-01-27 per la retarkivo Wayback Machine
* Arkivigite je 2021-01-23 per la retarkivo Wayback Machine

Flago de Voroneĵa provinco
Urboj de Voroneĵa provinco

**Ĉefurbo**: Voroneĵ

Bobrov |
Boguĉar |
Borisoglebsk |
Buturlinovka |
Ertil |
Kalaĉ |
Liski |
Novoĥopjorsk |
Novovoroneĵ |
Ostrogoĵsk |
Pavlovsk |
Povorino |
Rossoŝj |
Semiluki
Koordinatoj mankas! Bonvolu kunhelpi.

Eksa muelejo - nuntempe i.a. teatrejeto! La **Knapp-ventmuelejo** (germane: *Knapp-Windmühle*) troviĝas en Linda bei Neustadt an der Orla, Ortsstraße nr 20b, Germanio. Temas pri la ununura holandstila ventmuelejo en Turingio.

Priskribo
---------

En la naturprotektita lagetara regiono de Plothen la muelejo de la familio Knapp jam delonge videblas. Ĝi impresas per siaj larĝen etendiĝantaj aloj. Ĝin konstruis en 1813 J.C. Kahle; ĝi forbrulis kvin jardekojn poste kaj rekonstruitis en 1867. Teknika monumento ĝi deklaritis en 1978. En 1981 akiris la konstruaĵojn la Knapp-oj, kiu servas ekde 1985 kiel muzeo kaj eĉ scenejeto. Kulturvesperoj pri regionaj kutimoj, kun kantoj kaj dancoj, teatraĵoj, koncertoj kaj laŭtlegadoj okazas surloke regule.

Ekde 2001 ĝi gastigas krome muzeoj pri sakoj (germane: *Sackmuseum*)

Fonto
-----

*mini-a-thür in Ruhla/Thüringen. Der Freizeitpark im Thüringer Wald*, broŝuro eldonita fare de la liberaera maketaĵparko de Ruhla, nr. 26

Eksteraj ligiloj
----------------

* Turismaj informoj
* Hejmpaĝo
En la logiko, la **logika aŭo** (esprimita per *aŭ*), ankaŭ nomita **disjunkcio (logiko)**, estas logika konektilo (operacio), kiu nur rezultigas veran frazon, se mimimume unu (iu ajn) el frazeroj estas veraj.

La operacio estadas skribita per signo | (kodo deksesuma 7C en unikodo) aŭ per signo ∨ (kodo deksesuma 2228 en unikodo, &or; en HTML).

Ĝia vertabelo do estas (uzataj valoroj estas mallongigoj de **V**era kaj **F**alsa):

| A | B | A aŭ B |
| --- | --- | --- |
| F | F | F |
| F | V | V |
| V | F | V |
| V | V | V |

La alia maniero de skribo de la sama vertabelo estas per uzo de nombro 1 por **V**era kaj 0 por **F**alsa:

| A | B | A aŭ B |
| --- | --- | --- |
| 0 | 0 | 0 |
| 0 | 1 | 1 |
| 1 | 0 | 1 |
| 1 | 1 | 1 |

Laŭbita logika kajo same operacias por ĉiu bito de du nombroj kaj produktas la rezultan nombron. Ekzemple (la nombroj estas deksesumaj) 0x567F | 0x8CA1 = 0xDEFF.

Aŭo estas asocieca kaj komuta.

---

En elektrotekniko logika kajo estas farata per paralela konekto de ŝaltiloj.
  


---

Logika elemento aŭo
En elektroniko por logika aŭo estadas specialaj logikaj elementoj, ili povas havi pli ol du enenirojn.

### Vidu ankaŭ

* Bulea algebro
* Logika neo
* Logika kajo
* Logika malinkluziva aŭo
* S.n.s.

* Kategorio Logika aŭo en la Vikimedia Komunejo (Multrimedaj datumoj)
**Europa TV** (ankaŭ konata kiel Eŭropa-kanalo) estis komuna eŭropa televidkanalo kiu ekzistis de 1985 ĝis 1986. Ĝi estis posedata de diversaj naciaj elsendentreprenoj (ARD, RTÉ, RAI, NOS kaj RTP) .

La kanalo havis la ambicion fariĝi plulrlingva tuteŭropa kanalo ankaŭ enhave. Ĝi komence estis lanĉita en Nederlando, sed en 1986 ĝi fariĝis havebla en la plej multaj landoj de okcidenta Eŭropo. 

Kun la celo superi la lingvan baron, EUROPA-TV elsendas samtempe en pluraj lingvoj (en la angla , nederlanda , germana kaj portugala ) ebligante al la loĝantaro ricevi la programadon de la kanalo en sia gepatra lingvo, sed ankaŭ per subtekstoj en la denaskaj lingvoj. parolantoj per teleteksto.

La elsendadoj jam finis en novembro 1986 pro altaj operaciaj kostoj.

Referencoj
----------

1. 1 2  (en) Theiler, Tobias (1999). «*Viewers into Europeans?: How the European Union Tried to Europeanize the Audiovisual Sector, and Why it Failed*». Canadian Journal of Communication. 4. 24. ISSN 1499-6642. Alilrite la 25-an de oktobro 2017.
2. ↑  (en) Agterberg, Bas (2018-11-21). "*Europa TV: the European Broadcasting Dream*". *EUscreen*.
3. ↑  Smeets, Charley; Stapper, Marloes (2018-08-29). "*Europa TV: The early experiment of a European channel*". *EUscreen*.

Vidu ankaŭ
----------

ARTE

Euronews
Rekonstruaĵo de *Gerobatrachus*, ebla praulo de salamandroj kaj ranoj.
La grupo de **Lisamfibioj**, nome *Lissamphibia*, estas grupo de tetrapodoj kiu inkludas ĉiujn modernajn amfibiojn. Lisamfibioj konsistas el tri vivantaj grupoj: nome *Salientia* (ranoj, bufoj, kaj ties formortintaj parencoj), nome *Caudata* aŭ vostohavuloj (salamandroj, trituroj, kaj ties formortintaj parencoj), kaj la *Gymnophiona* (nome senmembraj senkruruloj kaj ties formortintaj parencoj). Kvara grupo, nome *Allocaudata* aŭ Albanerpetontedoj, estis modere sukcesa, daŭre 160 milionoj da jaroj el Meza Ĵurasio al la frua Plioceno, sed iĝis formortinta antaŭ 2.5 milionoj da jaroj.

Dum kelkaj jardekoj, tiu nomo estis uzata por grupo kiu inkludas ĉiujn vivantajn amfibiojn, sed ekskludas ĉiujn ĉefajn grupojn de Paleozoikajn tetrapodojn, kiaj *Temnospondyli*, *Lepospondyli*, *Embolomeri*, kaj *Seymouriamorpha*. Kelkaj sciencistoj konkludis ke ĉiuj el la unuarangaj grupoj de modernaj amfibioj, nome ranoj, salamandroj, senkruruloj estas tre rilataj, sed aliaj asertas ke ranoj kaj salamandroj evoluis el temnospondiloj, dum senvostuloj evoluis el lepospondiloj, kaj tiele Lisamfibioj estas polifletikaj rilate al aliaj tetrapodoj.

Kelkaj fakuloj asertis ke frua disorofoido de Permio nome *Gerobatrachus hottoni* estas lisamfibio. Se ne, la pli fruaj konataj lisamfibioj estas *Triadobatrachus* kaj *Czatkobatrachus* el la Malsupra Triaso.

Notoj
-----

1. ↑  Laurin, M..  (2010) *How Vertebrates Left the Water*. Berkeley: University of California Press. ISBN 978-0-520-26647-6.
2. 1 2  Anderson, J.S.; Reisz, R.R.; Scott, D.; Fröbisch, N.B.; Sumida, S.S. (2008). "A stem batrachian from the Early Permian of Texas and the origin of frogs and salamanders" (PDF). Nature 453 (7194): 515–518. doi:10.1038/nature06865. PMID 18497824.
3. ↑   (2009) "The origin(s) of modern amphibians: a commentary", *Evolutionary Biology* **36** (3), p. 336–338. doi:10.1007/s11692-009-9065-8.
4. ↑   (2007) "Fossils, molecules, divergence times, and the origin of lissamphibians", *Systematic Biology* **56** (3), p. 369–388. doi:10.1080/10635150701397635.
5. ↑   (2009) "The Early Triassic stem−frog *Czatkobatrachus* from Poland", *Palaeontologica Polonica* **65**, p. 79–195;. 

  Arkivita kopio. Arkivita el la originalo je 2015-02-15. Alirita 2016-06-12.

Bibliografio
------------

* Benton, M. J. (2005), *Vertebrate Palaeontology*, 3a eld. Blackwell.
* Carroll, R. L. (1988), *Vertebrate Paleontology and Evolution*, WH Freeman & Co.
* (Majo 2005) "Initial diversification of living amphibians predated the breakup of Pangaea", *American Naturalist* **165** (5), p. 590–599. doi:10.1086/429523.

Eksteraj ligiloj
----------------

* Kategorio Lisamfibioj en la Vikimedia Komunejo (Multrimedaj datumoj)
* Lisamfibioj en Vikispecioj (Kolekto pri ĉiuj vivantaj estuloj)

* Biology 356 - Major Features of Vertebrate Evolution de Dro. Robert Reisz, Universitato de Toronto
*Nef pour quatorze reines* (Navo por 14 reĝinoj) de Rose-Marie Goulet, memormonumneto pri la Masakro de la Montreala Politekniko, montrante skulpturajn elementojn integritajn en specifa pejzaĝo.
**Lokarto** aŭ **Ejo-specifa arto** estas arto kreita por ekzisti en certa preciza loko. Tipe, la artisto enkalkulas la lokon planante kaj kreante la artaĵon. La fakta esprimo estis reklamita kaj rafinita fare de kalifornia artisto Robert Irwin, sed ĝi estis fakte unue uzita en la mezo de la 1970-aj jaroj fare de junaj skulptistoj, kiel ekzemple Patricia Johanson, Dennis Oppenheim, kaj Athena Tacha, kiuj komencis plenumi publikajn komisionojn por grandaj urbaj ejoj (vidu Peter Frank, "Site Sculpture", Art News, Oktobro 1975). Ejospecifa media arto unue estis priskribita kiel movado fare de arkitektura kritikisto Catherine Howett ("Novaj Indikoj en Environmental Art", Pejzaĝo-arkitekturo, januaro 1977) kaj artkritikisto Lucy Lippard ("Arto Ekstere, En kaj El la Public Domain-", Studio International, marto-aprilo 1977).

Artistoj kiuj produktis verkojn de **Lokarto** estas inter aliaj Michele Oka Doner, Jacob Epstein, Henry Moore, David Smith, Isaac Witkin, Anthony Caro, Diego Rivera, José Clemente Orozco, David Alfaro Siqueiros, Richard Haas, Alexander Calder, Isamu Noguchi, Louise Nevelson, Leonard Baskin, George Segal, Tom Otterness, Roy Lichtenstein, Olafur Eliasson, PINK de Thierry, Sol LeWitt, Dennis Oppenheim, Max Neuhaus, Robert Smithson, Andy Goldsworthy, Christo, kaj multaj aliaj,

Bildaro
-------

* Robert Smithson, Spiral Jetty el Rozel Point, meze de Aprilo 2005Robert Smithson, *Spiral Jetty* el Rozel Point, meze de Aprilo 2005
* Eberhard Bosslet, side effect X, Tias, Lanzarote, (2008)Eberhard Bosslet, *side effect X,* Tias, Lanzarote, (2008)
* Mapo de artaĵoj surtegmentaj ĉe PlainpalaisMapo de artaĵoj surtegmentaj ĉe Plainpalais
* "Axis of Silence" Sislej Xhafa kaj "Expodrome" de Dominique Gonzalez-Foerster"Axis of Silence" Sislej Xhafa kaj "Expodrome" de Dominique Gonzalez-Foerster
* Akvofaloj de Olafur Eliasson sub la Ponto de BrooklynAkvofaloj de Olafur Eliasson sub la Ponto de Brooklyn
* Site specific dance by Blue Lapis Light ĉe Texas State History Museum in Austin, TexasSite specific dance by Blue Lapis Light ĉe Texas State History Museum in Austin, Texas
* Lokarta skulptaĵo de Todor TodorovLokarta skulptaĵo de Todor Todorov

Notoj
-----

1. ↑  Fisher, Fiona; Lara-Betancourt, Patricia (2011), *Performance, Fashion and the Modern Interior: From the Victorians to Today*, Berg Publishers, pp. 213-214, (ISBN 978-1-84788-781-8),

Eksteraj ligiloj
----------------

* Kategorio Lokarto en la Vikimedia Komunejo (Multrimedaj datumoj)

* Uap.com.au: Urban Art Projects Arkivigite je 2020-03-17 per la retarkivo Wayback Machine
* Third Rail Projects
* Metropolitan Transportation Authority: "Arts for Transit" program Arkivigite je 2010-10-27 per la retarkivo Wayback Machine — *Link to site-specific art commissioned by MTA.*
* Philalandmarks.org: Landmarks Contemporary Projects Arkivigite je 2014-08-30 per la retarkivo Wayback Machine
* Public Art Archive™
* Smart Wall Flow by Studio Roosegaarde[*rompita ligilo*]
En ***Lettre sur les aveugles à l'usage de ceux qui voient*** ("Letero pri blinduloj por tiuj kiuj vidas") Denis Diderot aliras al la afero de la vida percepto, temo kiu tiam estis vidanta reaperon de intereso pro la sukceso de medicinaj proceduroj kiuj ebligis al kirurgoj operacii kataraktojn (demonstrite en 1728 de William Cheselden kaj en 1747 de Jacques Daviel) kaj kelkajn kazojn de blindeco el nasko. Tiam multe oni spekulativis pri la naturo kaj funkciado de la vidkapablo, kaj pri kiom multe percepto, kutimo kaj sperto permesas al individuoj identigi formojn en spaco, percepti distancojn kaj mezuri volumenojn, aŭ distingi realisman artaĵon disde realo.

Laŭ la eseo de Diderot, blindulo kiu subite kapablas vidi por la unua fojo ne tuj komprenas tion kion tiu vidas, kaj ĝi devas pasigi iome da tempo establante rilatojn inter sia sperto de formoj kaj distancoj (kompreno unue akirita per tuŝado) kaj la bildoj kiuj poste aperis per la vidkapablo.

En la verko Diderot montris sian sintenon por ateismo, kio estis revolucia tiam. Li estis enprizonigita pro tio, sed la protektado fare de homoj asociaj kun la *Encyclopédie* kondukis al lia liberigo post kelkaj monatoj.

* Kategorio Lettre sur les aveugles en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 747891
* BNF: 135412242
* NKC: aun2012720171
 |
**Banana Boat** (Banana Boato) estas pola vira kantanta kvinopo (muzikgrupo) kiu ĉefe okupiĝas pri origina artista kreado de nuntempaj velboataj kantoj. La bando okupiĝas ankaŭ pri la interpretado de klasikaj velboataj kantoj kaj eksperimentas pri aliaj muzikaj formoj kiel ĵazo.

*Banana boat* funkcias ekde 1994 kaj origine konsistis el studentoj de Sosnowiec. Nuntempe en la grupo kantas: Maciej "YenJCo." Jędrzejko, ĉefkantisto kaj gvidanto de la bando, Paweł "Konik" Konieczny, komponisto, Paweł "Synchro" Jędrzejko, aŭtoro de la plimulto de la tekstoj, Tomasz "Mundry" Czarny, komponisto kaj Michał "Ociec" Maniara, direktoro de la artista agentejo BananaArt.Pl Art. Membroj de la bando estas aktivaj velboatistoj.

Albumoj
-------

* Albumo: A morze tak, a może nie (BananaArt.Pl 2004)
* Malgranda albumo: Banana Boat...Świątecznie (BananaArt.Pl 2004), (z kolędami)
* Kantoj ĉe la disko: Szanty dla Pajacyka, de kiu la tuta enspezo estis transdonita al Polska Akcja Humanitarna.

Eksteraj ligiloj
----------------

* Oficiala paĝo de la bando  Arkivigite je 2013-07-20 per la retarkivo Wayback Machine
**A Flock of Seagulls** (signife Mevaro) estas angla bando de novonda kaj sinteza popularmuziko origine formita en 1980 en Liverpool fare de Michael "Mike" Score (ĉefkantisto, klavaroj), lia frato Alister "Ali" James Score (drumoj), kaj Francis Lee "Frank" Maudsley (baso), kun ĉefa bandanaro konsistanta el fratoj Score, Maudsley kaj la ĉefgitaristo Paul Reynolds.

La grupo havis serion de internaciaj sukcesaj unuopaĵoj kiel "I Ran (So Far Away)" (1982), "Space Age Love Song" (1982), "Wishing (If I Had a Photograph of You)" (1982), kaj "The More You Live, the More You Love" (1984). Ili elstariĝis por la unua fojo en la 1980-aj jaroj pro sia muzikfilmeto "I Ran (So Far Away)" kiu estis elsendita de MTV dum la Dua Brita Invado en Usono. La bando ricevis premion Grammy en 1983 pro sia instrumentara "D.N.A" (1982).

Diskaro
-------

* A Flock of Seagulls (1982)
* Listen (1983)
* The Story of a Young Heart (1984)
* Dream Come True (1986)
* The Light at the End of the World (1995)
* Ascension (2018)

Notoj
-----

1. ↑   Puterbaugh, Parke (10a de novembro 1983). "Anglomania: The Second British Invasion". Rolling Stone. Alirita la 28an de oktobro 2019.

* Kategorio A Flock of Seagulls en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 665885
* GND: 10280142-3
* LCCN: n92038220
* VIAF: 147895490
* ISNI: 0000 0001 2295 8090
* BNF: 139035305
* MBA: aaa436da-b331-4e58-a0fd-3d64d090c120
 |
**Loĥovo,** ukraine, rutene kaj ruse **Лохово,** slovake **Lohovo,** hungare **Beregszőlős** [beregsOlOŝ] estas unuigita vilaĝo en Ukrainio, en Transkarpata provinco, en distrikto de Mukaĉeve.

Transkarpata provinco en Ukrainio
Distrikto de Mukaĉeve en Transkarpatio

Bazaj informoj
--------------

* 48° 30′ 17″ N 22° 40′ 39″ O﻿ / ﻿48.50472 °N, 22.67750 °O﻿ / 48.50472; 22.67750 (mapo)Koordinatoj: 48° 30′ 17″ N 22° 40′ 39″ O﻿ / ﻿48.50472 °N, 22.67750 °O﻿ / 48.50472; 22.67750 (mapo)
* Areo: 2 km²
* Alto super marnivelo: 135 m
* Loĝantaro: 1180
* Poŝtkodo: 89634
* Telefonprefikso: 3131

Situo
-----

Historio
--------

La unua mencio okazis pri la vilaĝo en 1484 en formo *"Lohol"*. En 1610 jam estis tie 2 najbaraj vilaĝoj: *Kys Loho* és *Nagj Loho* (=Malgranda kaj Granda Loho-j). En 1888 ili unuiĝis kaj ricevis hungaran loknomon Beregszőlős. En 1910 vivis tie 781 loĝantoj, (687 rutenoj, 62 germanoj kaj 32 hungaroj). Ĝis Traktato de Trianon ĝi apartenis al Hungara reĝlando, al Bereg, poste al Ĉeĥoslovakio. En 1939 la plej orienta regiono de la disfalanta Ĉeĥoslovakio deklaris malgrandan sendependan respublikon. Poste Hungario okupis la respublikon kaj tuj aranĝis aŭtonomion, kies apartaĵo estis ankaŭ Loĥovo/Beregszőlős. Ekde 1945 ĝi apartenis al Sovetunio, fine ekde 1991 al Ukrainio.

Vidindaĵoj
----------

* Kategorio Loĥovo en la Vikimedia Komunejo (Multrimedaj datumoj)
**Lesozavodsko** (ruse *Лесозаводск*) estas urbo en Ĉemara Regiono en Rusio.

Kodo de OKATO de la urbo (en jaro 2005) estas 05411.

La urbo estis fondita en jaro 1932 surbaze de loĝejoj de lignpekla uzino.

Ĝi havas statuson de urbo ekde jaro 1938.

La interurba telefona kodo estas 42355, la enurbaj telefonnumeroj estas kvinciferaj (en jaro 2005).

Diferenco de la loka kaj moskva tempoj estas 7 horoj (en jaro 2005).

Geografiaj koordinatoj de la urbo estas 45° 28′ N 133° 24′ O﻿ / ﻿45.467 °N, 133.400 °O﻿ / 45.467; 133.400 (mapo)Koordinatoj: 45° 28′ N 133° 24′ O﻿ / ﻿45.467 °N, 133.400 °O﻿ / 45.467; 133.400 (mapo).

La urbo estas ĉe rivero Ussuri (Уссури) (kiu enenfluas en riveron Amur (Амур)).

En la urbo estas fervoja stacio Ruĵino (Ружино) en la trasiberia fervojo.

En jaro 1959 la urbo havis 32,1 mil loĝantojn.

En jaro 2002 la urbo havis 42,2 mil loĝantojn.

* Lesozavodsko en la Vikimedia Komunejo (Multrimedaj datumoj)
* Kategorio Lesozavodsko en la Vikimedia Komunejo (Multrimedaj datumoj)

Flago de Ĉemara regiono
Urboj de Ĉemara regiono

**Ĉefurbo**: Vladivostoko

Arsenjev |
Artjom |
Bolŝoj Kamen |
Fokino |
Dalnegorsk |
Dalnereĉensk |
Lesozavodsk |
Naĥodka |
Partizansk |
Spassk-Dalnij |
Ussurijsk |
Vladivostoko
Booker T. & the M.G.'s en Tunica, Misisipio, 2002.
**Booker T. & the M.G.'s** estas instrumenta muzik-bando de ritmenbluso kaj funko kiu estis influa en la ŝanĝo de la sono de la Suda kaj Memfisa soulo. La originaj membroj de la grupo estis Booker T. Jones (orgeno, piano), Steve Cropper (gitaro), Lewie Steinberg (baso), kaj Al Jackson Jr. (drumoj). En la 1960-aj jaroj, kiel membroj de la hejma bando Stax Records, ili ludis por centoj da diskoregistraĵoj de artistoj kiaj Wilson Pickett, Otis Redding, Bill Withers, Sam & Dave, Carla Thomas, Rufus Thomas, Johnnie Taylor kaj Albert King. Ili publikigis ankaŭ instrumentajn diskojn sub sia propra nomo, el kuj la plej bone konata estas la simplaĵoj de 1962 nome "Green Onions" (verdaj cepoj). Kiel originantoj de la unika Stax sonstilo, la grupo estis unu el la plej fekundaj, respektitaj, kaj imititaj en sia epoko. Meze de la 1960-aj jaroj, aliaj bandoj ambaŭflanke de Atlantiko estis klopodantaj muziki kiel Booker T. & the M.G.'s.

En 1965, Steinberg estis anstataŭita de Donald "Duck" Dunn, kiu ludis kun la grupo ĝis sia morto en 2012. Al Jackson, Jr. estis murdita en 1975, post kio Dunn, Cropper kaj Jones reunuiĝis por multnombraj okazoj uzante variajn drumistojn, kiel Willie Hall, Anton Fig, Steve Jordan kaj Steve Potts.

La bando estis metita en la listo de la Fam-Salono kaj Muzeo de Rokenrolo en 1992, en la Fam-muzikistejo kaj Muzeo de Naŝvilo (Tenesio), en 2008, kaj en la Memfisa Muzikfamulejo en 2012.

Havante du blankulojn (nome Cropper kaj Dunn), Booker T. & the M.G.'s estis unu el la unuaj rasintegritaj rok-grupoj, en epoko kiam soulo kaj la muzika etoso de Memfiso partikulare estis ĝenerale konsiderita kiel rezervejo de la kulturo de Afrik-usonanoj. Benny Goodman estris la rasintegritan Benny Goodman Trio and Quartet antaŭ kvarono de jarcento, kaj aliaj integritaj bandoj de ĵazo ekzistis ekde la 1930-aj jaroj.

Diskaro
-------

* 1962: Green Onions
* 1965: Soul Dressing
* 1966: And Now!
* 1966: In the Christmas Spirit
* 1967: Hip Hug-Her
* 1968: Doin' Our Thing
* 1968: Soul Limbo
* 1969: UpTight
* 1969: The Booker T. Set
* 1970: McLemore Avenue
* 1971: Melting Pot
* 1977: Universal Language
* 1994: That's the Way It Should Be

Notoj
-----

1. ↑  "Booker T & The MG's Discography at Discogs". Discogs.com. Alirita la 11a de Julio 2018.
2. 1 2  "Booker T. and the MGS". History-of-rock.com. 1975-10-01. Arkivita el la originalo en 2012-01-26. Alirita la 11a de Julio 2018.
3. ↑  "Ronnie Lane Interview #1, The-Faces.com" Arkivita el la originalo en 8a de Aprilo, 2010, ĉe Wayback Machine.
4. ↑   Booker T. and the M.G.'s. Arkivita el la originalo je 2008-05-04. Alirita 2011-02-12.
5. ↑  *Racial integration* Alirita la 11a de Julio 2018.

* Kategorio Booker T. & the M.G.'s en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 614622
* GND: 10043692-4
* LCCN: n91096050
* VIAF: 121024840
* ISNI: 0000 0001 1780 9023
* SUDOC: 157703304
* BNF: 13902072g
* MBA: 377015fb-c02f-4b05-960b-e0df6a7ea99e
* NLA: 35355003
* BIBSYS: 6008342
 |
Flago de la Ĉina Soveta Respubliko en Jiangxi
La **Longa Marŝado** (simpligita ĉina: 长征, tradicia ĉina: 長征 ; pinjino: Chángzhēng) estis masiva armea retiriĝo de la Ruĝa Armeo de la Ĉina Komunista Partio, la fronto de la Popola Liberiga Armeo, por eviti la postkuron de la armeo de Kuomintang (KMT aŭ ĉina naciista partio). Ekzistis ne unu Longa Marŝado, sed pluraj, kiel diversaj komunistaj armeoj en la sudo eskapis en la nordon kaj okcidenton. La plej konata estas la marŝo de Jiangxi provinco kiu komenciĝis en oktobro 1934. La Unua Fronto Armeo de la Ĉina Soveta Respubliko, kondukita de nesperta armea komisiono, estis sur la rando de kompleta ekstermo de la trupoj de Ĉiang Kai-ŝek en ilia fortikaĵo en Jiangxi-provinco. La komunistoj, sub la fina ordono de Mao Zedong kaj Zhou Enlai, eskapis okcidenten kaj norden, kiuj laŭdire trairis proksimume 12,500 kilometroj pli ol 370 tagojn. La itinero inkluzivis parton de la plej malfacila tereno de okcidenta Ĉinio vojaĝante okcidenten, ĝis Shaanxi.

La Longa Marŝado igis la supreniron al potenco de Mao Zedong, kies gvidado dum la retiriĝo donis al li la subtenon de la membroj de la partio. La amaraj luktoj de la Longa Marŝado, kiuj estis entreprenitaj per nur dekono de la forto kiu forlasis Jianĝi, reprezentis signifan epizodon en la historio de la Komunista Partio de Ĉinio, kaj donis personan prestiĝon al Mao kaj liajn subtenantojn kiel la novaj gvidantoj de la partio en la sekvantaj jardekoj.

* Kategorio Longa Marŝado en la Vikimedia Komunejo (Multrimedaj datumoj)
Levi Strauss
**Oskar Levi Strauss** (naskiĝis kiel *Oskar Löb Strauß*) (Buttenheim, Bavario, 26-an de februaro 1829 - Sanfrancisko, 26-an de septembro 1902) estis, germana-juda usona vestofabrikisto. Strauss konatiĝis pro sia ĝinzoj kiuj portas la nomon de lia antaŭnomo *Levi*.

Strauss elmigris en 1847 kun siaj patrino kaj du fratinoj al Usono. En Novjorko li kun du aliaj personoj establis fabrikon. En 1853 Strauss fariĝis usona civitano. Li establis en 1853 en Sanfrancisko firmaon por ŝtofoj, vestoj kaj aliaj aĵoj, kiujn bezonis la orministoj kaj pioniroj en la Okcidento.

Tajloro Jacob Davis el Reno plifortigis la pantalonojn, de li faritaj el ĝinzoŝtofo, per nitoj. Tiun inventon li registigis, kune kun Strauss - lia liveranto de ĝinzoŝtofo kaj financisto de 68 dolaroj por la patento. La ĝinzo naskiĝis.
Hodiaŭ la kompanio *Levi Strauss & Co.*, la tiutempe de Strauss establita ĝinzofabriko ankoraŭ ekzistas. Krom ĝinzoj ĝi ankaŭ fabrikas alispecajn pantalonojn plus ceterajn vestojn. Ĝia vendosumo estas miliardoj da dolaroj.

* Levi Strauss en la Vikimedia Komunejo (Multrimedaj datumoj)
* Kategorio Levi Strauss en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 570346
* GND: 118799142
* LCCN: n79016831
* VIAF: 13103835
* ISNI: 0000 0000 6675 1561
 |
**Kulim,** ĉine **居林县,** tamile **கூலிம்** estas ĉefurbo de la samnoma distrikto *Kulim* en Malajzio, en subŝtato Kedaho en Duoninsula Malajzio. La loknomo estis derivita de arboj (oftaj en tiu regiono, scienca nomo estas: Scorocarpus Borneensis Becc).

Hotelo en Kulim

Bazaj informoj
--------------

Horloĝa turo en Kulim
* Loĝantaro: aŭtentika fonto mankas
* Areo: km²
* Supermara alteco: m
* Horzono: UTC + 8 (ankaŭ somere)
* Telefonkodo: +6044
* Poŝtkodo: 09xxx
* Aŭtokodo:
* 05° 21′ 36″ N 100° 32′ 59″ O﻿ / ﻿5.36000 °N, 100.54972 °O﻿ / 5.36000; 100.54972 (mapo)

Geografio
---------

Kulim situas en nordorienta Malajzio en proksimeco de la maro. Alor Setar troviĝas 86, Kuala-Lumpuro 279 km .

Historio
--------

La distrikto kreiĝis en 1789. Kulim ricevis municipan statuson en 2001

Ekonomio
--------

Apud Kulim situas la teknologia parko establita en 1996.

Trafiko
-------

Kulim havas trairan ĉefvojon, kiu kuras al la maro. Estas bona ligilo al ŝoseo nordo-sudo.

Klimato
-------

Kulim havas tropikan klimaton. La jara averaĝa temperaturo varias inter 23-32 °C. Jare pluvas iomete malpli, ol 2000 mm, en ĉiuj monatoj pluvas.

Vidindaĵoj
----------

* katolika kirko Sankta Koro de Kristo (1948)
* temploj
* horloĝa turo (1957)

Fontoj
------

* WikiTrans
* 

* Kategorio Kulim en la Vikimedia Komunejo (Multrimedaj datumoj)
**Johann Ernst RENTSCH** (ankaŭ *Rentzsch*; naskiĝinta la 2-an de junio 1693 je Vajmaro, mortinta en 1767 samloke) estis germana pentristo. Patro lia estis de la sama profesio, Johann Ernst Rentsch (la pli maljuna).

Vivo
----

Rentsch posteulis la patron en 1723 kiel kortega pentristo de duko Vilhelmo Ernesto (Saksio-Vajmaro) kaj poste de Ernesto Aŭgusto la 1-a (Saksio-Vajmaro-Eisenach). Inter liaj plej konataj verkoj estis (inter 1726 kaj 1729) la farbado de la baroka kaj ligna barelvolbo de la Maŭrico-kirko de la okcidenta vajmara urbokvartalo Niedergrunstedt. Por ĝi li ankaŭ aranĝis aliajn internaĵojn. Hodiaŭ tiu ĉi preĝejo estas grava vidindaĵo ankaŭ pro ke ĝi servis kiel motivo al Lyonel Feininger. Proksime estis nomita strato por li *Johann-Ernst-Rentzsch-Straße*.

Krome Rentsch ankaŭ aktivis je kastelo Belvedere. Inter aliaj aferoj kreis li plafonbildon en la tiea tura ĉambro (1734) kun bildigo de lia duka moŝto Ernesto Aŭgusto en rondo de kelkaj korteganinoj. Ĉi tiu viro havis kvazaŭ haremon kun du nobelinoj *(Ehrenfräulein)* kaj tri burĝinoj *(Kammerfrau)* estintaj je la dispono.

Tombo lia troviĝas en la t.n. kripto de Cranach je Jakobo-kirko.

La fratino de li, Johanna Dorothea, estis la patrino de la saksia kortegpentristo kaj kuprogravuristo Christian Wilhelm Ernst Dietrich.

Eksteraj ligiloj
----------------

* Martin Stolzenau: "Biblische Szenen unter dem Tonnengewölbe in Niedergrunstedt." - Ĉe: TA, 3.2.2017


|  |  |
| --- | --- |
| Bibliotekoj | * PeEnEo: 836331
* GND: 1148234268
* VIAF: 64830828
 |
**Lisa**, plennome **Lisa GAUTIER** (naskiĝis la 26-an de aŭgusto 1997) estas juna franca dancistino, aktorino kaj kantistino. Ŝi estas nevino de Mylène Farmer (filino de ŝia pli juna frato Michel Gautier) kaj kuzino de Clémence Gautier.

Biografieto
-----------

**Lisa** estas enskribita en "Ecole des enfants du spectacle" (Lernejo de infanoj de spektaklo).

Ŝi ekdancis kiam ŝi estis 5-jara. Ŝi trejnas sin po 15 horojn semajne dancante klasikan kaj ĵaz-dancon. Ŝi dancis sur la scenejo de Operejo Garnier rolante infanon en "Le Songe de Médée", laŭ koregrafio de Angelin Prejlocaj.

Ŝi ŝatas legi policajn romanojn kaj ŝatus ludi elektran gitaron.

Diskografio
-----------

### Unuopaĵoj

* 2008: *Drôle de Creepie* (Mylène Farmer/Laurent Boutonnat) (aperis la 8-an de septembro 2008)

Filmaro
-------

* 2007: Jacquou le Croquant: Eta blondulino

Vidu ankaŭ
----------

* Clémence Gautier
* Laurent Boutonnat
* Mylène Farmer

Eksteraj ligiloj
----------------

* Artikolo pri Lisa

  



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Distribution of Lophiomys imhausi.pngDistribution of Lophiomys imhausi
La **longhara rato** estas sola specio de genro *Lophiomys*, apartenante al familio hamstrosimilaj *(Cricetidae)*. Ĝi estas unu el la plej grandaj specioj de la familio, ĝi ne havas proksimajn bestoparencojn, tiel ĝi iom separas de la aliaj hamstroj.

Vivejo
------

La longhara rato vivas en okcidenta Afriko, ĝis la 19-a jkarcento vivis ankaŭ sur la Araba Duoninsulo. Ĝi ŝatas la arbarojn aŭ arbustajn lokojn, ĝi povas lerte grimpi sur arboj, sed ĝi estas iomete malrapida.

Aspekto
-------

Ĝia korpo sen vosto longas ĉ. 30 centimetrojn, la vosto longas 18 cm. Ĝia pezo estas ĉ. 750 gramoj. La femalo estas iomete pli granda ol la masklo. Ĝi havas nigran aŭ brunan bazkoloron kun blankaj strioj kaj makuloj. La vostofino estas ĉiam blanka, sur la doro troviĝas harara kresto, kiu estas ĉiam pli malluma ol la ĉirkaŭa alia vilaro. Ĝia formo plej bonoe similas al tiu de la histrikedoj, ĝia kapo al tiu de la kobajo.

Vivkonduto
----------

Ĝi serĉas nutraĵon nur nokte, manĝante foliojn kaj grajnojn. Ĝi konsumas ilin en kaŭra stato sur la malnataŭaj kruroj, dum prenas la nutraĵon per la antaŭaj kruroj. Se oni ektimigas ĝin, abrupte straigas la dorsan krestohararon, kiu aspektigas ĝin pli granda. La predoserĉaj bestoj povas miksi ĝin en tiu stato kun la histrikedo kaj evitas ĝin.

* Kategorio Longhara rato en la Vikimedia Komunejo (Multrimedaj datumoj)
* Longhara rato en Vikispecioj (Kolekto pri ĉiuj vivantaj estuloj)
**Lalisa Manobal** (taje: ลลิสา มโนบาล; Provinco de Buri Ram, 27-an de marto 1997, naskiĝinta kiel **Pranpriya Manobal**), pli konata laŭ sia arta nomo **Lisa**, estas repisto, modelo, kantisto kaj dancisto. Ŝi estas membro de la knabingrupo Blackpink, formita en 2016 fare de YG Entertainment. Lisa parolas la tajan, la korean, la anglan, la japanan kaj la ĉinan. Kun pli ol 90 milionoj da sekvantoj en Instagram, ŝi estas la plej sekvata K-popo artisto kaj famulo en Tajlando kaj Sud-Koreio. Estas integriga de la ina grupo Blackpink, formita en 2016 de YG Entertainment.

Lisa faris sian debuton sole kun sia simpla albumo *Lalisa* en septembro 2021. La albumo vendis pli ol 736 000 ekzemplerojn en sia lanĉosemajno en Sud-Koreio, igante ŝin la unua ina artisto kiu faris tion. La muzika video de ŝia ĉefa disketo de la sama nomo registris 73.6 milionojn da vizitoj en YouTube en la unuaj 24 horoj de sia publikigo, iĝante la muzika video pli vidita en la unuaj 24 horoj en la platformo por artistoj sole superita de Taylor Swift.

Referencoj
----------


* Kategorio Lisa (kantisto) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 822588
* VIAF: 457162664392455001922
* ISNI: 0000 0004 6757 3073
* BNF: 180586973
* MBA: 30aeb57f-bb16-47fa-86ca-79fc57b4d12c
 |
*Ne miskomprenu kun Ljutovo!*

**Ljukovo,** serbe **Љуково,** hungare **Lyukó** [jukO] estas vilaĝo en Serbio, en aŭtonomio Vojevodio, en distrikto Srem (regiono), en municipo de Inĝija.

Loko de la municipo en Serbio

Bazaj informoj
--------------

* Areo: 41  km²
* Koordinatoj: 45°01′20″N 20°01'18″E
* Supermara alteco: 118 m
* Loĝantaro: 1604 en 2002
* Poŝtkodo: 22321
* Telefonprefikso: 22
* Aŭtokodo: IN

Geografio
---------

Ljukovo etendiĝas laŭ flankovojoj, laŭ fervojo Ruma-Inĝija.

Mapo pri municipo Inĝija
Preĝejo de Ljukovo

Historio
--------

Ĝis Traktato de Trianon la loko havis laŭvice hungaran, turkan kaj aŭstrian-hungaran kontrolojn, poste al Reĝlando de serboj, kroatoj kaj slovenoj, depost 1928 al Jugoslavio, fine al Serbio ĝi apartenis. En 2002 loĝis en Ljukovo 1522 serboj (95 %), 31 kroatoj, 14 jugoslavianoj, 12 ukrainoj, 4 hungaroj kaj aliaj.

Vidindaĵoj
----------

* ortodoksa preĝejo

Vidu ankaŭ
----------

* Strukturo de Vojvodino

Fontoj
------

* Hungara kaj serba Vikipedioj
* Mapo pri Ljukovo

* Kategorio Ljukovo en la Vikimedia Komunejo (Multrimedaj datumoj)
En matematiko, **lineara transformo** aŭ **lineara funkcio** estas funkcio inter du vektoraj spacoj, kiu konservas operaciojn de vektora adicio kaj skalara multipliko. Alivorte, ĝi konservas linearajn kombinaĵojn.

En terminoj de abstrakta algebro, lineara transformo estas homomorfio de vektoraj spacoj.

Difino kaj unua konkludo
------------------------

Se *V* kaj *W* estas vektoraj spacoj super la sama korpo *K*, *f* : *V* → *W* estas *lineara funkcio*, se por ĉiuj du vektoroj *x* kaj *y* el *V* kaj ĉiu skalaro *a* el *K* validas la sekvaj du kondiĉoj:

{\displaystyle f(x+y)=f(x)+f(y)\,} (adicieco)
{\displaystyle f(ax)=af(x)\,}.
Tiuj ĉi kondiĉoj estas ekvivalentaj al tio, ke por ĉiuj vektoroj *x*1, ... *x**m* kaj skalaroj *a*1, ... *a**m* validas:

{\displaystyle f(a\_{1}x\_{1}+\cdots +a\_{m}x\_{m})=a\_{1}f(x\_{1})+\cdots +a\_{m}f(x\_{m})}

Vidu ankaŭ
----------

* Transforma matrico
* Kontinua lineara operatoro
* Neŭrona reto
* Komputila grafiko
* Konjuglineara funkcio

Eksteraj ligiloj
----------------

* Kategorio Lineara transformo en la Vikimedia Komunejo (Multrimedaj datumoj)

* Broŝuro "Fundamentoj de lineara algebro" (pdf-dosiero, 27 p.)

  


|  |  |
| --- | --- |
|  <!-- --> | Ĉi tiu artikolo enhavas dume forkomentitajn partojn de la teksto, ĉar ili ankoraŭ ne estas sufiĉe bonaj. Vi povas redakti la paĝon kaj plibonigi kaj malkomenti la forkomentitajn partojn. |
**Lǐ Lìsān** (en ĉina: ;李立三; en pinjino: Lǐ Lìsān; 18-a de novembro 1899 –22-a de junio 1967) estis unu de la plej fruaj estroj de la ĉinaj komunistoj, kaj la supera estro de la Komunista Partio de Ĉinio de 1928 ĝis 1930, membro de la Politburoo, kaj poste membro de la Centra Komitato.

En 1915, li alvenis al Ĉangŝa kaj tie konatiĝis kun Mao Zedong. Poste, Li aliĝis al armeo de loka militsenjoro de Hunano. Ties komandanto Ĉeng Kian, kiu estis samlokano kaj lernanto de la patro de Li, patronis tiun por studi en Pekino. Kiel aliaj studentoj, veturis al Francio, kaj tie laboris por laborestro kiu estis komunisto, kio helpis lian alproksimiĝon al komunismo. En Francio agitis la lukton por la rajtoj de ĉinaj kolegoj. Poste li estis pro tio elpelita el la lando.

Reveninta al Ŝanghajo, Li estis instigita de Ĉen Duksiu por aliĝi al la Komunista Partio de Ĉinio, kiu ordonis lin organizi la sindikatajn agadojn en la karbominoj de Anjan, kie sukcesis pliigi la nombron de membroj de la KPĈ kaj perfektigis la metodojn de organizado. En 1926, Li alvenis al Vuhano, laborista centro de Ĉinio. En 1927, post la rompo de la alianco inter la Kuomintango kaj la PKĈ, Li proponis la Ribelon de Nanĉano kontraŭ la KMT, kaj okupis la postenon de sekurecestro. Tiu ribelo malsukcesis, sed plialtigis Li-n al centra rolo en la Partio por 1928. En 1929 Li kunlaboris kun Zhou Enlai, sendita al Moskvo por interrilati kun Kominterno. En 1930 Li plie maldekstriĝis, atakis iamajn kolegojn kaj instigis ribelojn kontraŭ la indikojn de Kominterno. Tial Li estis alvokita al Moskvo, kie li perdis siajn povojn kaj frontis longan proceson.

Li, dua maldekstre dum la ceremonio de proklamo de la Ĉina Popola Respubliko.
Li revenis al Ĉinio nur en 1946 kun la venko de sia iama amiko Mao, kiu sendis lin al sindikataj laboroj. Tamen dum la Kultura Revolucio li suferis akuzojn de siaj iamaj malamikoj kiel agento de Sovetunio, estis persekutita, arestita kun sia familio kaj tiukadre mortis.

* Kategorio Li Lisan en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 731951
* GND: 122447840
* LCCN: n85226680
* VIAF: 13191042 258768054, 13191042
* ISNI: 0000 0003 8016 3960
* SUDOC: 050694162
* BNF: 13538961p
* NDL: 00626770
* BNE: XX1530349
 |
Lisco Gloria en 2008
**Lisco Gloria** [lisko glorja] estas longdistanca pramŝipo por personoj kaj aŭtoj. Ĝi apartenas al la litova ŝipkompanio AB DFDS LISCO.

La ŝipo havas anaron de 32 maristoj kaj jenajn dimensiojn:

* Longo: 199,4 m
* Larĝo: 25,0 m
* Enmergiĝo maksimuma: 6,3 m

*Lisco Gloria* estis konstruita en 2001 de la pola ŝipfarejo *Stocznia Szczecinska im. Adolfa Warskiego* por la itala ŝipkompanio *Lloyd Sardegna Compagnia Di Navigazione Srl* en Olbia. Ĝi havis la nomon *Golfo dei Coralli*. Jam antaŭ la liverado la ŝipo estis en 2002 aĉetita de la kompanio DFDS kaj veturis laŭ dana juro kaj kun la nomo *Dana Gloria* sur la itinero Harwich–Esbjerg. En junio 2003 ĝi estis reinstalita por transporti 600 pasaĝerojn (antaŭe 308). Poste ĝi ricevis la nomon *Lisco Gloria* kaj trafikis sur la Balta Maro inter Klaipėda (Litovio) kaj Kiel (Germanio).

Matene de la 9-a de oktobro 2010, dum preterpasado de insulo Fehmarn, sur la ŝipo okazis forta eksplodo, kiu kaŭzis fajron sur la tuta ŝipo. Ĉiuj 240 pasaĝeroj kaj ĉiuj ŝipanoj sukcesis forlasi la ŝipon per savboatoj kaj transiri al aliaj ŝipoj rapide alveturintaj. Tri pasaĝeroj, kiuj forte suferis pro enspirita fumo, estis helikoptere fortransportitaj. La ceterajn alia pramŝipo reportis al Kiel.

Eksteraj ligiloj
----------------

* Informoj pri la ŝipo Arkivigite je 2010-09-25 per la retarkivo Wayback Machine ĉe *fakta om fartyg* (svede)

* Kategorio Lisco Gloria en la Vikimedia Komunejo (Multrimedaj datumoj)